Κανονισμός (ΕΚ) αριθ. 1182/2003 της Επιτροπής της 2ας Ιουλίου 2003 περί διορθώσεως του κανονισμού (ΕΚ) αριθ. 315/2003 για την τροποποίηση του κανονισμού (ΕΚ) αριθ. 1227/2000 περί καθορισμού λεπτομερών κανόνων εφαρμογής του κανονισμού (ΕΚ) αριθ. 1493/1999 του Συμβουλίου, για την κοινή οργάνωση της αμπελοοινικής αγοράς και ιδίως σχετικά με το δυναμικό παραγωγής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως από τα άρθρα 10 και 15, Εκτιμώντας τα ακόλουθα: (1) Διαπιστώθηκε λάθος στο κείμενο του κανονισμού (ΕΚ) αριθ. 315/2003 της Επιτροπής(3). Για να αποφευχθούν παρερμηνείες και να διασφαλισθεί η ορθή εφαρμογή των μέτρων που προβλέπονται στον εν λόγω κανονισμό, πρέπει να διορθωθεί το εν λόγω λάθος. (2) Πρέπει συνεπώς να διορθωθεί ο κανονισμός (ΕΚ) αριθ. 315/2003. (3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 315/2003 διορθώνεται ως εξής: 1. Στο άρθρο 1, παρουσιάζεται το εξής σημείο: "5. Το παράρτημα τροποποιείται σύμφωνα με το παράρτημα του παρόντος κανονισμού." 2. Στο παράρτημα, μετά τον όρο "ΠΑΡΑΡΤΗΜΑ", προστίθεται η εξής φράση: "Οι πίνακες 4.1, 4.2 και 4.3 αντικαθίστανται από τους εξής πίνακες:" Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 24 Φεβρουαρίου 2003. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 2 Ιουλίου 2003.

[Source: multi_eurlex | Tokens: 1630]